**Szekszárdi Roma Nemzetiségi Önkormányzat**

7100 Szekszárd, Béla király tér 8.

Ikt. szám**: I**/F/……./2024.

**Szervezeti és Működési Szabályzat**

A Szekszárdi Roma Nemzetiségi Önkormányzat Képviselő-testülete a nemzetiségek jogairól szóló 2011. évi CLXXIX. törvény 113. a) pontjában kapott felhatalmazás alapján az alábbi Szervezeti és Működési Szabályzatot alkotja meg:

**I. fejezet**

**ALAPVETŐ RENDELKEZÉSEK**

**1. A nemzetiségi önkormányzat elnevezése**

1. A Szekszárdi Roma Nemzetiségi Önkormányzat (a továbbiakban: nemzetiségi önkormányzat) a nemzetiségek jogairól szóló 2011. évi CLXXIX. törvény (a továbbiakban: Njtv.) 50. §-ának megfelelően létrejött települési nemzetiségiönkormányzati testület.
2. A nemzetiségi önkormányzat Szekszárdon működik.
3. Megnevezése: Szekszárdi Roma Nemzetiségi Önkormányzat.
4. Székhelye: 7100 Szekszárd, Béla király tér 8.

**2. A nemzetiségi önkormányzat pecsétje**

1. A nemzetiségi önkormányzat pecsétje kör alakú, melyen a Szekszárdi Roma Nemzetiségi Önkormányzat, és a bankszámlaszám olvasható.
2. A nemzetiségi önkormányzat pecsétjét kizárólag az elnök engedélyével lehet használni.

**3. A nemzetiségi önkormányzat jogállása, feladata, hatásköre**

1. A nemzetiségi önkormányzat jogi személy.
2. A nemzetiségi önkormányzati feladat- és hatáskörök a nemzetiségi önkormányzat testületét illetik meg. A nemzetiségi önkormányzatot az elnök képviseli. A települési nemzetiségi önkormányzat testülete a képviselő- testület.
3. A nemzetiségi önkormányzat bizottságot nem hoz létre. A képviselő-testület a vagyonnyilatkozatok nyilvántartására és ellenőrzésére két képviselőt jelöl ki.
4. A képviselő-testület hatáskörét az elnökre átruházhatja. E hatáskör gyakorlásához utasítást adhat, a hatáskört visszavonhatja. Az átruházott hatáskör tovább nem ruházható át. A hatáskörök átruházásáról esetenként a testület dönt.
5. A nemzetiségi önkormányzat – jogszabályi keretek között – át nem ruházható hatáskörében minősített többséggel határozza meg törvényes működésének feltételeit, így
   1. szervezeti és működése részletes szabályait az alakuló ülést követő három hónapon belül, továbbá módosítja azt a szükségessé válást követő harminc napon belül,
   2. a nemzetiségi önkormányzat elnevezését, jelképeit, az általa képviselt roma nemzetiség ünnepeit,
   3. vagyonleltárát, törzsvagyona körét és a tulajdonát képező vagyon használatának szabályait,
   4. a használatába adott, tulajdonba vagy vagyonkezelésbe vett, egyéb módon rendelkezésére bocsátott állami vagy önkormányzati vagyon kezelésére, használatára, működtetésére vonatkozó szabályokat, továbbá e körben megköti a szükséges megállapodásokat,
   5. gazdálkodó és más szervezet alapítását vagy az ezekben való részvételt,
   6. önkormányzati társulás létrehozását vagy társuláshoz való csatlakozást,
   7. feladat- és hatáskör átvételét más önkormányzattól,
   8. amit törvény vagy a szervezeti és működési szabályzat ilyenként határoz meg.
6. A nemzetiségi önkormányzat át nem ruházható hatáskörében dönt:
   1. elnöke, elnökhelyettese megválasztásáról,
   2. bizottság létrehozásáról,
   3. bírósági ülnökök megválasztásáról,
   4. költségvetéséről és zárszámadásáról,
   5. hatáskörébe tartozó kinevezésről, vezető megbízásáról,
   6. pályázat, állami támogatás iránti kérelem, igénylés benyújtásáról, támogatásról történő lemondásról,
   7. olyan ügyben, amely törvény vagy a szervezeti és működési szabályzat szerint át nem ruházható hatáskörébe tartozik.
7. A tulajdonost megillető jogosultságokról a nemzetiségi önkormányzat testülete át nem ruházható hatáskörében minősített többséggel határoz.

**II. fejezet**

**A NEMZETISÉGI ÖNKORMÁNYZAT TESTÜLETE**

**4. A nemzetiségi önkormányzat képviselő-testülete**

1. A képviselő- testület tagjainak száma az Njtv. 51. § b) pontja alapján öt fő.
2. A képviselők névjegyzékét a Szervezeti és Működési Szabályzat 1. függeléke tartalmazza.

**5. A nemzetiségi önkormányzati képviselő**

1. A nemzetiségi önkormányzati képviselő, mint a nemzetiségi önkormányzat testületének tagja, nemzetiségi ügyekben az adott nemzetiség érdekeit képviseli. Részt vesz a nemzetiségi önkormányzat testületi döntéseinek előkészítésében, a döntésben és a végrehajtás megszervezésében.
2. A nemzetiségi önkormányzati képviselő
   1. a nemzetiségi önkormányzat testületi ülésén az elnöktől, elnökhelyettestől, a helyi önkormányzat jelen lévő képviselőjétől nemzetiségi önkormányzati ügyben felvilágosítást kérhet, amelyre az ülésen szóban, illetőleg legkésőbb 15 napon belül írásban érdemi választ kell adni,
   2. kérésére írásbeli hozzászólását a jegyzőkönyvhöz kell mellékelni, illetőleg kérésére véleményét szó szerint rögzíteni kell a jegyzőkönyvben,
   3. megbízás alapján képviselheti a települési nemzetiségi önkormányzat testületét,
   4. köteles részt venni a testület munkájában.
   5. megbízatásának ideje alatt legalább egy alkalommal köteles részt venni a megyei kormányhivatal által szervezett ingyenes képzésen.
3. A nemzetiségi önkormányzati képviselő a megválasztásától számított harminc napon belül, majd ezt követően minden év január 31-ig az Njtv. 2. melléklete szerinti vagyonnyilatkozatot köteles tenni. A nemzetiségi önkormányzati képviselő saját vagyonnyilatkozatához csatolni köteles a vele közös háztartásban élő házastársának vagy élettársának, valamint gyermekének az Njtv. melléklete szerinti vagyonnyilatkozatát.
4. A nemzetiségi önkormányzati képviselő az Njtv. 107. § (3) bekezdése alapján megválasztásától számított harminc napon belül köteles kérelmezni felvételét az adózás rendjéről szóló törvényben meghatározott köztartozásmentes adózói adatbázisba (a továbbiakban: adatbázis). Az önkormányzati képviselő az adatbázisba történő felvételére irányuló kérelme benyújtásának hónapját követő hónap utolsó napjáig köteles a képviselő-testületnél igazolni az adatbázisba való felvételének megtörténtét.
5. A nemzetiségi önkormányzati képviselő megbízatása megszűnik:
6. a megválasztását követő általános nemzetiségi önkormányzati választás napján, jelöltek hiányában elmaradt választás esetén az időközi választás napján,
7. az Njtv. 87. § (3) bekezdésében foglaltak alapján kiírt időközi választás napján,
8. választójogának elvesztésével,
9. összeférhetetlenségének kimondásával,
10. méltatlanság megállapításával,
11. az Njtv. 103. § (2) bekezdés szerinti vagyonnyilatkozat-tételi kötelezettség elmulasztásával,
12. lemondással,
13. a képviselő-testület feloszlatásával,
14. a képviselő-testület feloszlásával,
15. ha a nemzetiségi önkormányzati képviselő annak az ülésnek az időpontjától számítva, amelyről első ízben távol maradt, egy éven át nem vesz részt a képviselő-testület ülésén,
16. a képviselő halálával.
17. A képviselő a képviselő-testület ülésén jelentheti be lemondását. A lemondást és a megbízatás megszűnésének időpontját az ülés jegyzőkönyvében rögzíteni kell.
18. A képviselő lemondhat a képviselő-testülethez intézett írásbeli nyilatkozatával is, melyet a képviselő-testület elnökének ad át vagy juttat el. Az írásbeli nyilatkozatot a képviselő-testület következő ülésén ismertetni kell.
19. A lemondás nem vonható vissza.
20. A méltatlanság megállapítására az Njtv. 107. §-ában foglaltak az irányadók.

**6. A nemzetiségi önkormányzat elnöke, elnökhelyettese**

1. A nemzetiségi önkormányzat képviselő-testülete az alakuló ülésen a tagjai közül társadalmi megbízatású elnököt választ. Az elnök tanácskozási joggal vesz részt a települési önkormányzat közgyűlési és bizottsági ülésén.
2. Az elnöknek a képviselő-testület működésével kapcsolatos feladatai:
3. segíti a képviselők munkáját, gondoskodik a képviselők információellátásáról,
4. összehívja és vezeti a képviselő-testület ülését,
5. képviseli a nemzetiségi önkormányzatot,
6. gondoskodik a testületi ülésről készült jegyzőkönyv elkészítéséről, a jegyzőkönyvet a jegyzőkönyv-hitelesítővel együtt aláírja, és az ülést követő tizenöt munkanapon belül megküldi azt a vármegyei kormányhivatalnak, valamint a helyi önkormányzat által a Njtv. 80. § (4) bekezdése szerinti közigazgatási szerződésben megjelölt személynek (jegyző vagy megbízottja);
7. szervezi a nemzetiségi önkormányzat munkáját, illetve gondoskodik az iroda működtetéséről, a szükséges tárgyi, személyi feltételek biztosításáról, szükség szerint igényli Szekszárd Megyei Jogú Város Polgármesteri Hivatala (a továbbiakban: Polgármesteri Hivatal) közreműködését,
8. kapcsolatot tart a települési önkormányzat polgármesterével, jegyzőjével,
9. szervezi és biztosítja a nemzetiségi önkormányzat gazdálkodását,
10. beszámol a testületnek a nemzetiségi önkormányzat költségvetési határozatának időarányos teljesítéséről,
11. dönt az átruházott hatáskörbe tartozó kérdésekben.
12. Az elnök megbízatása megszűnik:
13. a választójog elveszítésével,
14. képviselői megbízatás megszűnésével,
15. a képviselő-testület feloszlatása vagy feloszlása kimondása esetén,
16. az elnöki tisztségről történő lemondásával,
17. az összeférhetetlenség kimondásával,
18. méltatlanság megállapításával,
19. az elnöki tisztségnek a bíróság által történő megszüntetésével,
20. halálával.
21. Az elnök megbízatása visszahívással nem szüntethető meg.
22. A képviselő-testület az elnök helyettesítésére, munkájának segítésére társadalmi megbízatású elnökhelyettest választ. Az elnökhelyettes az elnök akadályoztatása esetén ellátja az elnök feladatait, illetve rendelkezik jogosítványaival.
23. A nemzetiségi önkormányzat tisztségviselőjének és tagjának összeférhetetlenségére az Njtv. 106.§-ában foglaltak az irányadóak.

**III. fejezet**

**A NEMZETISÉGI ÖNKORMÁNYZAT MŰKÖDÉSE**

1. Szekszárd Megyei Jogú Város Önkormányzata biztosítja a nemzetiségi önkormányzat részére az önkormányzati működés személyi és tárgyi feltételeit, szakmai segítséget nyújt, továbbá gondoskodik a működéssel kapcsolatos gazdálkodási és adminisztratív végrehajtási feladatok ellátásáról.
2. Szekszárd Megyei Jogú Város Önkormányzata a Polgármesteri Hivatala útján az Njtv. 80. § -a rendelkezéseivel összhangban a közigazgatási szerződésben foglaltak alapján a következőket biztosítja:
   1. biztosítja az önkormányzat működéséhez (a testületi, tisztségviselői, képviselői feladatok ellátásához) szükséges tárgyi és személyi feltételeket;
   2. előkészíti a testületi üléseket (meghívók, előterjesztések, hivatalos levelezés előkészítése, postázása, a testületi ülések jegyzőkönyveinek elkészítése, felterjesztése);
   3. előkészíti a testületi döntések és a tisztségviselők döntéseit, ellátja a testületi és tisztségviselői döntéshozatalhoz kapcsolódó nyilvántartási, sokszorosítási, postázási feladatokat;
   4. ellátja a nemzetiségi önkormányzat működésével, gazdálkodásával kapcsolatos nyilvántartási, adatszolgáltatási, iratkezelési feladatokat; és
   5. viseli az a)-d) pontokban meghatározott feladatellátáshoz kapcsolódó költségeket - a testületi tagok és tisztségviselők telefonhasználata költségei kivételével.
3. A Nemzetiségi Önkormányzat és Szekszárd Megyei Jogú Város Önkormányzata az 1. pontban foglaltak teljesítése érdekében az önkormányzati működés feltételeinek biztosítására és az ezzel kapcsolatos feladatok ellátására vonatkozóan közigazgatási szerződést kötnek. A megállapodást szükség szerint, általános vagy időközi választás esetén az alakuló ülést követő harminc napon belül felül kell vizsgálni.
4. A közigazgatási szerződésben rögzíteni kell
5. a helyi önkormányzat és a helyi nemzetiségi önkormányzat költségvetésének előkészítésével és megalkotásával, valamint a költségvetéssel összefüggő adatszolgáltatási kötelezettségek teljesítésével, továbbá a helyi nemzetiségi önkormányzat önálló fizetési számla nyitásával, törzskönyvi nyilvántartásba vételével és adószám igénylésével kapcsolatos határidőket és együttműködési kötelezettségeket, a felelősök konkrét kijelölésével,
6. a helyi nemzetiségi önkormányzat kötelezettségvállalásaival kapcsolatosan a helyi önkormányzatot terhelő ellenjegyzési, érvényesítési, utalványozási, szakmai teljesítésigazolási feladatokat, továbbá a felelősök konkrét kijelölését,
7. a helyi nemzetiségi önkormányzat kötelezettségvállalásának a szervezeti és működési szabályzatban meghatározott szabályait, különösen az összeférhetetlenségi, nyilvántartási kötelezettségeket,
8. a helyi nemzetiségi önkormányzat működési feltételeinek és gazdálkodásának eljárási és dokumentációs részletszabályaival, a belső ellenőrzéssel, valamint az ezeket végző személyek kijelölésének rendjével, és az adatszolgáltatási feladatok teljesítésével kapcsolatos előírásokat, feltételeket
9. A helyi önkormányzat és a helyi nemzetiségi önkormányzat közötti megállapodásban rögzíteni kell, hogy a jegyző vagy annak - a jegyzővel azonos képesítési előírásoknak megfelelő - megbízottja a helyi önkormányzat megbízásából és képviseletében részt vesz a nemzetiségi önkormányzat testületi ülésein és jelzi, amennyiben törvénysértést észlel, továbbá a nemzetiségi önkormányzat kérésére szakmai segítséget nyújt annak ülésén és azon kívül is a nemzetiségi önkormányzat működését érintően.
10. Önkormányzati működésen értendő a testületi üléseken és a közmeghallgatáson túl, a tisztségviselői és képviselői megbízatás ellátása, valamint a kötelező önkormányzati feladatok ellátását szolgáló rendezvények megtartása is.

**IV. fejezet**

**A NEMZETISÉGI ÖNKORMÁNYZAT KÉPVISELŐ-TESTÜLETE**

**7. A képviselő-testület megalakulása**

1. A Nemzetiségi Önkormányzat testületének alakuló ülését a helyi választási bizottság elnöke a választást követő 15 napon belüli időpontra hívja össze.
2. Az alakuló ülést a jelenlévő legidősebb nemzetiségi önkormányzati képviselő, mint korelnök vezeti a képviselő-testület elnökének megválasztásáig.
3. Az alakuló ülés első napirendi pontjaként a választási bizottság elnöke – szükség szerint - beszámol a testület tagjai választásának eredményéről.
4. A települési nemzetiségi önkormányzati képviselő az alakuló ülésen, illetve a megválasztását követő ülésen – választása szerint – anyanyelvén vagy magyarul, vagy mindkét nyelven az Njtv. 155. § szerinti szöveggel – választása szerint – esküt vagy fogadalmat tesz, és erről okmányt ír alá.
5. A nemzetiségi önkormányzati képviselő az eskü vagy fogadalom letételét megelőzően is gyakorolhatja képviselői jogait.
6. Az alakuló ülésen a nemzetiségi önkormányzat a testületének tagjai közül megválasztja az önkormányzat elnökét, elnökhelyettesét, bizottság létrehozása esetén bizottsága tagjait, megalkotja szervezeti és működési szabályzatát, dönt a tiszteletdíjakról.

**8. A képviselő-testület működése**

1. A képviselő-testület éves munkaterv alapján működik.
2. A munkaterv tervezetét az elnök minden év december 31-ig, de legkésőbb a következő év első ülésén terjeszti a képviselő-testület elé.
3. A munkaterv összeállításáról az elnök gondoskodik. A munkaterv összeállításához az elnök javaslatot kér:
   1. a képviselő-testület tagjaitól,
   2. a jegyzőtől.
4. A képviselő-testület működését a Polgármesteri Hivatal Önkormányzati és Szervezési Igazgatóságának Önkormányzati Osztálya segíti.

**9. A képviselő-testület összehívása**

1. A nemzetiségi önkormányzat képviselő-testülete alakuló, rendes és rendkívüli ülést tart.
2. A nemzetiségi önkormányzat képviselő-testülete szükség szerint, de évente legalább négy ülést tart.
3. Az ülést tizenöt napon belüli időpontra össze kell hívni:
4. a nemzetiségi önkormányzati képviselők több mint egynegyede (legalább két képviselő),
5. a nemzetiségi önkormányzat bizottsága, vagy
6. a vármegyei kormányhivatal kezdeményezésére, amennyiben az indítvány tartalmazza a testületi ülés összehívásának indokát, napirendjét, pontos időpontját és helyszínét. (rendkívüli ülés)
7. a közigazgatási szerv megkeresésére, amennyiben az indítvány a nemzetiségi önkormányzat egyetértésének, véleményének vagy állásfoglalásának beszerzésére irányul.
8. Az ülést az elnök írásbeli meghívóval hívja össze. Sürgős esetben a rendkívüli ülés összehívására telefonon vagy szóban is sor kerülhet.
9. A testületi ülés meghívóját a napirendi pontok írásos anyagaival együtt úgy kell elküldeni, hogy azt a testület tagjai és a meghívottak legalább *5* nappal az ülés előtt megkapják.
10. A meghívónak tartalmaznia kell az ülés helyének, napjának, kezdési időpontjának, a napirendi pontoknak a megjelölését, illetve az előterjesztők nevét is.
11. A testület ülésére – a tagokon kívül – tanácskozási joggal azokat kell meghívni, akiknek jelenlétét a jogszabály kötelezővé teszi, vagy akiknek meghívását az elnök az egyes napirendi pontok megtárgyalásához indokoltnak tartja.

**10. A képviselő-testület ülései**

1. A képviselő-testület ülései nyilvánosak.
2. A képviselő-testület zárt ülést tart összeférhetetlenségi, méltatlansági és kitüntetési ügy tárgyalásakor, vagyonnyilatkozati eljárás és fegyelmi büntetés kiszabása során.
3. A képviselő-testület zárt ülést tarthat az érintett kezdeményezése alapján:
   1. választás,
   2. kinevezés,
   3. felmentés,
   4. vezetői megbízás, megbízás visszavonása,
   5. fegyelmi eljárás megindítása,
   6. állásfoglalást igénylő személyi ügy tárgyalásakor.
4. A képviselő-testület zárt ülést rendelhet el, ha a nyilvános tárgyalás üzleti érdeket sértene.
5. A képviselő-testület zárt ülést tart, ha törvény az ügyet érintően a nyilvánosságot kizárja.
6. A zárt ülésen a képviselő-testület tagjai, az Njtv. 80. § (4) bekezdése szerinti megállapodásban megjelölt személy (jegyző vagy megbízottja), illetve meghívása esetén az érintett és a szakértő vesz részt. Az érintett meghívását törvény kötelezővé teheti.

**11. Határozatképesség**

1. A nemzetiségi önkormányzat testülete akkor határozatképes, ha az ülésen, és az adott döntés meghozatalánál a nemzetiségi önkormányzati képviselők több mint a fele jelen van. A határozatképesség megállapítása során a jelenlévő érintettet, a döntéshozatalból kizárt képviselőt, továbbá a be nem töltött képviselői helyet a jelenlevők létszámába be kell számítani. A javaslat elfogadásához
   1. egyszerű többséget igénylő döntés esetén a döntéshozatalnál jelenlévő,
   2. minősített többséget igénylő döntés esetén a megválasztott képviselők több mint a felének igen szavazata szükséges.
2. Az előírt támogatottság hiányában az előterjesztett javaslat elutasítottnak tekintendő.
3. A képviselő-testület egyszerű szótöbbséggel hozza meg a döntését.
4. A nemzetiségi önkormányzat képviselő-testület minősített többséggel dönt
5. szervezete és működése részletes szabályairól,
6. a nemzetiségi önkormányzat elnevezéséről, jelképeiről, roma nemzetiség ünnepeiről,
7. vagyonleltáráról, törzsvagyona köréről és a tulajdonát képező, vagy az állam, helyi önkormányzat, vagy más nemzetiségi önkormányzat által használatába adott vagyon (vagyon elemek) használatának szabályairól,
8. gazdálkodó és más szervezet alapításáról, megszüntetéséről, átalakításáról, vagy az ezekben való részvételről,
9. önkormányzati társulás létrehozásáról vagy társuláshoz való csatlakozásról,
10. feladat- és hatáskör átvételéről,
11. arról, amit törvény vagy a szervezeti és működési szabályzat ilyenként határoz meg.

**12. Tanácskozási rend**

1. A képviselő-testület ülését az elnök, akadályoztatása esetén az elnök-helyettes vezeti.
2. Az elnök a képviselő-testület ülését megnyitja, vezeti, a napirendi pontok között – szükség szerint – szünetet rendel el, illetve az ülést berekeszti. E tevékenységén belül megállapítja a határozatképességet, számba veszi az igazoltan, illetve igazolatlanul távollévőket.
3. Ha az ülés határozatképtelenség miatt elmarad, az elnök egy héten belüli időpontra köteles az ülést ismételten összehívni, azonos napirendi pontok meghatározásával.
4. Az elnök gondoskodik a testületi ülés rendjének fenntartásáról. Ennek érdekében:
5. a tárgytól eltérő képviselőt figyelmezteti, ismétlődő esetben megvonja tőle a szót;
6. rendre utasítja azt a képviselőt, aki a testületi ülés tekintélyét sértő kifejezést használ.
7. Az elnök vagy bármelyik képviselő javasolhatja a napirendi pont elnapolását, illetve tárgyalásának megszakítását, a napirendi pont határozathozatal nélküli lezárását. Erről a képviselő-testület vita nélkül – egyszerű szótöbbséggel – határoz, a napirendi pont tárgyalásának új időpontra történő kitűzésével együtt.
8. A napirendi pont alaposabb átgondolása, megbízott szakértőkkel való megtárgyalása érdekében bármely képviselőnek joga van rövid szünetet kérni.
9. Az elnök a napirendi pont felett vitát nyit. Ha a napirendi ponthoz nincs több hozzászóló, a vitát berekeszti.
10. A képviselőknek az elnök jelentkezésük sorrendjében adja meg a szót.

**13. A döntéshozatal szabályai**

1. A képviselő-testület a határozatait nyílt szavazással hozza. Az elnök név szerinti szavazást rendel el a jelenlévő képviselők több mint a felének kezdeményezésére. A nyílt szavazás módjára és rendjére a helyi önkormányzat képviselő-testülete, közgyűlése nyílt szavazására vonatkozó törvényi rendelkezések alkalmazandóak.
2. Zárt ülésen tárgyalt ügyekben titkos szavazás is tartható, a jelen lévő képviselők több mint a felének kezdeményezésére.
3. A nemzetiségi önkormányzat testületének döntéshozatalából kizárható az, akit vagy akinek hozzátartozóját az ügy személyesen érinti. A képviselő köteles bejelenteni a személyes érintettségét. A kizárásról az érintett képviselő kezdeményezésére vagy bármely más nemzetiségi önkormányzati képviselő javaslatára a képviselő-testület dönt. A kizárt képviselő a határozatképesség szempontjából jelenlévőnek minősül.
4. A (3) bekezdés szerinti szabályok nem alkalmazhatóak a nemzetiségi önkormányzat elnökének, elnökhelyettesének megválasztására, továbbá a bizottságok létrehozására, bizottsági tisztségviselők megválasztására.
5. A nemzetiségi önkormányzat képviselő-testülete döntéseit határozattal hozza.
6. A képviselő-testület határozatainak jelölése:

Szekszárdi Roma Nemzetiségi Önkormányzat Képviselő-testületének …/20… (hó,nap) számú határozata a ……..-ról/-ről

1. A határozatokat naptári évenként folyamatosan sorszámmal és évszámmal kell ellátni.
2. A napirend elfogadása, napirendről való levétel, ügyrendi kérdés, név szerinti szavazás elrendelése esetén a képviselő-testület számozott határozat nélkül, jegyzőkönyvi rögzítéssel dönt.

**14. A képviselő-testületi ülés jegyzőkönyve**

1. A képviselő-testületi ülésről jegyzőkönyvet kell készíteni, amely tartalmazza:
   1. az ülés helyét és
   2. időpontját;
   3. a megjelent nemzetiségi önkormányzati képviselők nevét, az ülésről történő távozásuk időpontját,
   4. a meghívottak nevét, megjelenésük tényét,
   5. a javasolt, elfogadott és tárgyalt napirendi pontokat,
   6. az előterjesztéseket,
   7. az egyes napirendi pontokhoz hozzászólók nevét, részvételük jogcímét, a hozzászólásuk, illetve az ülésen elhangzottak lényegét,
   8. a szavazásra feltett döntési javaslat pontos tartalmát,
   9. a döntéshozatalban részt vevők számát,
   10. a döntéshozatalból kizárt önkormányzati képviselő nevét és a kizárás indokát,
   11. az Njtv. 80. § (4) bekezdése szerinti megállapodásban megjelölt személy (jegyző vagy megbízottja) jogszabálysértésre vonatkozó jelzését,
   12. a szavazás számszerű eredményét, és
   13. a hozott döntéseket.
2. A jegyzőkönyv közokirat.
3. A jegyzőkönyveket az ülést levezető elnök és a testület által a képviselők közül kijelölt jegyzőkönyv-hitelesítő írja alá. Az elnök a jegyzőkönyvet az ülést követő tizenöt napon belül megküldi a Tolna Vármegyei Kormányhivatalnak, valamint a helyi önkormányzat által az Njtv. 80. § (4) bekezdése szerinti megállapodásban megjelölt személyeknek (jegyző vagy megbízottja).
4. A képviselő-testület üléséről készült jegyzőkönyv részét képezi az ülésre szóló meghívó, a közmeghallgatásról szóló közlemény és az előterjesztések.
5. A nemzetiségi önkormányzat képviselő-testületi ülésére készült előterjesztések és jegyzőkönyvek – a zárt ülésre készült előterjesztések és jegyzőkönyvek kivételével – megtekinthetők. A zárt ülésen hozott képviselő-testületi határozat nyilvános.
6. A zárt ülésről külön jegyzőkönyv készül. A külön törvény szerinti közérdekű adat és a közérdekből nyilvános adat megismerésének lehetőségét zárt ülés tartása esetén is biztosítani kell. E jegyzőkönyv készítésére egyebekben a nyilvános ülés jegyzőkönyvére vonatkozó szabályok az irányadóak.
7. A jegyzőkönyvekbe való betekintést az elnök biztosítja.

**15. Közmeghallgatás**

1. A nemzetiségi önkormányzat képviselő-testülete évente legalább egy alkalommal közmeghallgatást tart.
2. A közmeghallgatás meghirdetéséről az elnök gondoskodik, melynek során a lakosságot a helyi sajtó útján is értesíteni kell.
3. A közmeghallgatásról jegyzőkönyv készül.

**V. fejezet**

**A NEMZETISÉGI ÖNKORMÁNYZAT VAGYONA ÉS GAZDÁLKODÁSA**

1. A nemzetiségi önkormányzat vagyona a nemzetiségi közügyek ellátását szolgálja.
2. A nemzetiségi önkormányzat vagyonára a nemzeti vagyonról szóló törvény helyi önkormányzatokra vonatkozó rendelkezéseit kell alkalmazni az Njtv. 125. § -ban foglalt eltéréssel.
3. A nemzetiségi önkormányzat vagyonának elkülönített része a törzsvagyon.
4. A nemzetiségi önkormányzat a tulajdonában lévő ingó és ingatlan vagyontárgyak, valamint az őt megillető vagyoni értékű jogok köréből törzsvagyonába vonja azokat, amelyek közvetlenül a nemzetiségi közügyek ellátását szolgálják.
5. A törzsvagyon körébe tartozó vagyonrészek közül
6. forgalomképtelen az állam vagy a helyi önkormányzat által a nemzetiségi önkormányzat tulajdonába adott ingatlan, ingatlanrész, a nemzetiségi önkormányzat működését és kötelező feladatainak ellátását szolgáló nem az állam által tulajdonba adott ingatlan vagyon, vagyonrész, vagyoni értékű jog, továbbá minden más olyan ingatlan vagyon, vagyonrész, vagyoni értékű jog, amelyet törvény vagy a nemzetiségi önkormányzat át nem ruházható hatáskörében, minősített többséggel meghozott határozatában annak nyilvánít,
7. korlátozottan forgalomképesek a törzsvagyonhoz tartozó mindazon vagyonrészek, amelyek nem tartoznak az a) pontban meghatározott vagyonhoz.
8. A nemzetiségi önkormányzati bevételek forrásai különösen:
9. az állam költségvetési támogatása,
10. egyéb támogatások,
11. a saját bevételek, vállalkozási bevételek,
12. a vagyonának a hozadéka,
13. az anyaországi és egyéb adományok,
14. az átvett pénzeszközök.
15. A nemzetiségi önkormányzatot – a törvényben meghatározott eltérésekkel – megilletik mindazon jogok, és terhelik mindazok a kötelezettségek, amelyek a tulajdonost megilletik, illetve terhelik.
16. Az önkormányzati gazdálkodás biztonságáért a képviselő-testület, a szabályszerűségéért az elnök felel.
17. A nemzetiségi önkormányzat feladata vagyonának nemzetiségi célú felhasználása, lehetőség szerinti gyarapítása.
18. A nemzetiségi önkormányzat képviselő-testülete a költségvetését évenként határozatban állapítja meg. A költségvetési év befejezésével határoz a zárszámadás elfogadásáról.
19. A nemzetiségi önkormányzat bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról a Polgármesteri Hivatal gondoskodik. A Nemzetiségi Önkormányzat és a Polgármesteri Hivatal a feladatok ellátásának részletes szabályait közigazgatási szerződésben állapítják meg.
20. A nemzetiségi önkormányzat önálló pénzforgalmi számlát vezet.
21. A nemzetiségi önkormányzat nevében kötelezettséget vállalni, illetve utalványozni kizárólag az elnök – vagy az általa írásban felhatalmazott nemzetiségi önkormányzati képviselő – jogosult.
22. Pénzügyi ellenjegyzésre a Polgármesteri Hivatal gazdasági vezetője, vagy az általa írásban kijelölt, a Polgármesteri Hivatal állományába tartozó pénzügyi szakképesítéssel rendelkező köztisztviselő jogosult.

**VI. fejezet**

**KITÜNTETÉSEK**

1. A Szekszárdi Roma Nemzetiségi Önkormányzat minden évben „Roma Nívódíj” kitüntetést adományozhat a város azon polgárának, aki a szekszárdi cigányság hagyományainak ápolásában, társadalomba történő beilleszkedésük, valamint a hátrányos helyzetű roma családok megsegítésében a legtöbbet tette.
2. A „Roma Nívódíj” évente legfeljebb egy alkalommal egy személynek adományozható.
3. A kitüntetés adományozásáról bármely tag javaslatára a nemzetiségi önkormányzat képviselő-testülete minősített többséggel dönt.
4. A kitüntetést az Országos Roma Napon, vagy a képviselő-testület által meghatározott időpontban a nemzetiségi önkormányzat elnöke adja át a kitüntetett részére.
5. A „Roma Nívódíjjal” kitüntetettnek díszoklevél és dísztárgy kerül átadásra a képviselő-testület határozata alapján.

**VII. fejezet**

**ZÁRÓ RENDELKEZÉSEK**

1. Jelen szervezeti és működési szabályzat a 2024. november 1. napján lép hatályba.
2. Jelen SZMSZ hatályba lépésével egyidejűleg hatályát veszti az I.F./48/2020.iktatúszámú, 24/2020. (VIII. 26.) határozattal elfogadott Szervezeti és Működési Szabályzat.

|  |  |
| --- | --- |
| **dr. Zsikó-Gál Klaudia** | **ifj. Kovács György** |
| **jegyző** | **elnök** |

**Záradék**

Jelen Szervezeti és Működési Szabályzatot a Szekszárdi Roma Nemzetiségi Önkormányzat Képviselő-testülete a 22/2024. (X.14.) határozatával fogadta el.

**2024. október. 15.**

**dr. Zsikó-Gál Klaudia**

**jegyző**

**1. függelék**

**Szekszárdi Roma Nemzetiségi Önkormányzat képviselőinek névjegyzéke**

Gyarmati Gábor képviselő

Gyarmati Géza képviselő

Kovács Elvira képviselő

ifj. Kovács György képviselő

id. Kovács György képviselő