**ELŐTERJESZTÉS SORSZÁMA: 16.**

**MELLÉKLET: -**

**TÁRGY: Tájékoztatás az összeférhetetlenségi és méltatlansági szabályokról, a köztartozásmentes adatbázisba való bejelentkezési kötelezettségről, valamint a vagyonnyilatkozat-tételi kötelezettség teljesítéséről**

**E L Ő T E R J E S Z T É S**

**a Szekszárdi Roma Nemzetiségi Önkormányzat Képviselő-testülete**

**ALAKULÓ ÜLÉSÉRE**

|  |  |
| --- | --- |
| **ELŐTERJESZTŐ:** | **dr. Zsikó-Gál Klaudia jegyző** |
| **AZ ELŐTERJESZTÉST KÉSZÍTETTE:** | **dr. Hoffmann Adél osztályvezető** |

|  |  |
| --- | --- |
|  |  |

|  |  |  |
| --- | --- | --- |
| **TÖRVÉNYESSÉGI VÉLEMÉNYEZÉSRE BEMUTATVA:** | | |
|  |  | **dr. Holczer Mónika igazgatóságvezető** |
| **Terjedelem: 1 + 6 oldal** |  | |

**Egyszerű többség**

**Tisztelt Képviselő-testület!**

Nemzetiségi önkormányzati képviselői státuszukkal és tevékenységükkel összefüggésben az alábbi szabályokról és kötelezettségekről tájékoztatom Önöket:

1. **Összeférhetetlenségi szabályok:**

A nemzetiségek jogairól szóló 2011. évi CLXXIX. törvény (a továbbiakban: **Njtv**.) 106. § (1) bekezdése **a nemzetiségi önkormányzat elnökére** az alábbi összeférhetetlenségi esetköröket határozza meg:

*„****Nem lehet a helyi nemzetiségi önkormányzat elnöke*** *a köztársasági elnök, az Alkotmánybíróság tagja, az alapvető jogok biztosa és helyettese, az Állami Számvevőszék elnöke, alelnöke és számvevője, politikai felsővezető, központi államigazgatási szerv kormánytisztviselője, a Magyar Nemzeti Bank elnöke, alelnöke, a Pénzügyi Békéltető Testület elnöke és a pénzügyi békéltető testületi tag, továbbá a Magyar Nemzeti Bank fizetési, elszámolási, és értékpapír-elszámolási rendszerek felvigyázásával, a makroprudenciális politika kialakításával, a szanálási hatósági feladatok ellátásával és a pénzügyi közvetítő rendszer felügyeletével kapcsolatos feladatköréhez kapcsolódó feladatot ellátó alkalmazottja, a fővárosi és vármegyei kormányhivatalt vezető főispán, a területi vagy helyi államigazgatási szervnek az a kormánytisztviselője, akinek feladatkörébe az adott települési, területi nemzetiségi önkormányzatot érintő ügyek tartoznak, és illetékessége a helyi nemzetiségi önkormányzatra kiterjed, a területileg illetékes helyi önkormányzat jegyzője, főjegyzője, polgármesteri vagy közös önkormányzati hivatalának köztisztviselője, bíró, ügyész, közjegyző, bírósági végrehajtó, a Magyar Honvédség és a rendvédelmi szervek hivatásos állományú tagja, a Nemzeti Adó- és Vámhivatal foglalkoztatottja, a területileg illetékes területfejlesztési tanács munkaszervezetének tagja, az, aki ugyanannál a helyi nemzetiségi önkormányzatnál a helyi nemzetiségi önkormányzat által létesített vagy fenntartott intézmény, gazdasági társaság vezetője, vezető tisztségviselője****.****”*

Az **Njtv**. 106. § (4) bekezdése értelmében

*„****Az elnök az összeférhetetlenségi okot a megválasztásától, illetve az összeférhetetlenségi ok felmerülésétől számított harminc napon belül köteles megszüntetni.*** *Amennyiben a külön jogszabály szerint nem lehetséges az összeférhetetlenség alapjául szolgáló jogviszony megszüntetése, az elnök a jogviszony megszüntetéséről szóló, az arra jogosult által megerősített nyilatkozatát a képviselő-testület, közgyűlés elé terjeszti és egyidejűleg megküldi a fővárosi és vármegyei kormányhivatalnak.”*

Az **Njtv**. 106. § (5) bekezdése alapján:

*„****Ha az elnök a (4) bekezdésben foglalt kötelezettségének nem tett eleget****, bármely képviselő indítványára* ***a képviselő-testület****, közgyűlés* ***a következő ülésén,******legkésőbb az összeférhetetlenség megállapításának kezdeményezését követő harminc napon belül határozattal megállapítja*** *az összeférhetetlenség alapjául szolgáló körülmények fennállását****, és kimondja az összeférhetetlenséget****. A képviselő-testület határozatát az ülést követő munkanapon az elnöknek és a fővárosi és vármegyei kormányhivatalnak kézbesíteni kell.”*

Az **Njtv.** 106. § (9) bekezdése alapján

*„A […] rendelkezéseket* ***az elnökhelyettesre és a nemzetiségi önkormányzati képviselőre is alkalmazni kell azzal, hogy*** *nemzetiségi önkormányzati* ***képviselő esetében nem minősül összeférhetetlenségi oknak, ha a nemzetiségi önkormányzati képviselő ugyanannál a nemzetiségi önkormányzatnál a nemzetiségi önkormányzat által létesített vagy fenntartott intézmény vezetője.****”*

A nemzetiségi önkormányzati képviselő megbízatása (beleértve az elnök megbízatását) megszűnik az összeférhetetlenség kimondásával (Njtv. 102. § (1) bekezdés d) pontja, 108. § (1) bekezdés e) pontja).

A **képviselői megbízatás megszűnését (az elnöki megbízatás megszűnését) a képviselő-testület határozatban állapítja meg**, a határozatát a döntéshozatalt követő munkanapon megküldi az érintett képviselőnek (elnöki megbízatás megszűnése esetén az elnöknek), a választási bizottságnak és a fővárosi és vármegyei kormányhivatalnak (Njtv. 102. § (2) bekezdés és 108. § (2) bekezdés).

1. **A méltatlanság szabályai**

Az **Njtv.** 107. § (1) bekezdése szerint

*„****Méltatlanság miatt*** *a nemzetiségi önkormányzat* ***képviselő-testülete****, közgyűlése* ***megszünteti annak az önkormányzati képviselőnek a megbízatását****,*

*a) akinek* ***az állammal szemben*** *– a lehetséges jogorvoslati eljárások kimerítését követően –* ***köztartozása áll fenn****,* ***és azt az erről szóló értesítés kézhezvételétől számított hatvan napon belül*** *– részletfizetés vagy fizetési halasztás esetén az ezt engedélyező határozat rendelkezéseinek megfelelően –* ***nem rendezi****,*

*b) akinek a gazdasági társaságokról szóló törvény rendelkezései alapján a felszámolás során ki nem elégített követelésekért a bíróság jogerősen megállapította a felelősségét, és a bírósági határozat szerinti helytállási kötelezettségét nem teljesítette,*

*c) akit megbízatásának ideje alatt – a mentesítésre tekintet nélkül – szándékos bűncselekmény miatt jogerősen szabadságvesztésre ítélnek,*

*d) aki a* ***valóságnak nem megfelelő vagyonnyilatkozatot tett****.”*

Az **Njtv.** 107. § (2) bekezdése alapján

*„A* ***képviselő köteles*** *az (1) bekezdés b)–c) pontban foglaltakról, a jogerős ítélet kézhezvételétől, illetve az (1) bekezdés a)–c) pontban foglaltak beálltától számított három napon belül* ***tájékoztatni a képviselő-testületet****, közgyűlést,* ***az illetékes választási bizottságot*** *és a fővárosi* ***és vármegyei kormányhivatalt****.”*

1. **A köztartozásmentes adatbázisba való bejelentkezési kötelezettség**

Az **Njtv.** 107. § (3) bekezdésének megfelelően

*„A nemzetiségi önkormányzati* ***képviselő megválasztásától számított harminc napon belül kérelmezi felvételét az adózás rendjéről szóló törvényben meghatározott köztartozásmentes adózói adatbázisba*** *(a továbbiakban:* ***adatbázis****). A nemzetiségi önkormányzati képviselő az adatbázisba történő felvételére irányuló* ***kérelme benyújtásának hónapját követő hónap utolsó napjáig a képviselő-testületnél****, közgyűlésnél* ***igazolja az adatbázisba való felvételének megtörténtét.*** *Amennyiben az állami adóhatóság az adatbázisba történő felvételt követően megállapítja, hogy a nemzetiségi önkormányzati képviselő az adatbázisba történő felvétel feltételeinek nem felel meg, az adatbázisból törli, amelyről írásban értesíti a képviselő-testületet, közgyűlést és a fővárosi vagy vármegyei kormányhivatalt.”*

Az adózás rendjéről szóló 2017. évi CL. törvény (a továbbiakban: **Art.**) 260. § (1) bekezdés a)-g) pontjai értelmében

„*A* ***köztartozásmentes adózói adatbázis az állami adó- és vámhatóság honlapján közzétett, az az adózók nevét, elnevezését, székhelyét, telephelyét, adóazonosító számát tartalmazó nyilvántartás****, amely azokat az adózókat tartalmazza, akik vagy amelyek a közzétételt megelőző hónap utolsó napján az alábbi együttes feltételeknek megfelelnek*

*a) az állami adó- és vámhatóságnál nyilvántartott*

*aa) adótartozásnak nem minősülő köztartozása nem haladja meg a harmincezer forintot,*

*ab) nettó adótartozása nem haladja meg az ötezer forintot;*

*b)[[1]](#footnote-1)*

*c) az adózó nyilatkozata alapján az esedékes bevallási és befizetési kötelezettségének maradéktalanul eleget tesz vagy tett;*

*d) nem áll csődeljárás, végelszámolás, kényszertörlési, illetve felszámolási eljárás alatt;*

*e) csoportos általános forgalmi adóalanyiság esetén a csoportos általános forgalmi adóalanynak nincs általános forgalmi adó tartozása;*

*f) csoportos társasági adóalanyiság esetén a csoportos társasági adóalanynak nincs társasági adó tartozása;*

*g) adó megfizetésére kötelezettként lejárt esedékességű tartozása nincs.”*

1. **Kérelem az adatbázisba való felvétel iránt:**

Az **Art.** 260. § (2) bekezdése alapján

*„A köztartozásmentes adózói adatbázisba történő felvételre irányuló* ***kérelem kizárólag elektronikus úton nyújtható be****.”*

Az adatbázisba való felvételre vonatkozó további szabályokat az adóigazgatási eljárás részletszabályairól szóló 465/2017. (XII. 28.) Korm. rendelet (a továbbiakban: **Korm. rendelet**) 19. §-a az alábbiak szerint határozza meg:

Az állami adó- és vámhatóság az adózó erre irányuló kérelme alapján a kérelem benyújtásának hónapját követő hónap tizedik napján felveszi az adózót a köztartozásmentes adózói adatbázisba, ha vizsgálata alapján az adózó a köztartozásmentes adózói adatbázisba történő felvételhez az **Art.**-ben előírt feltételeket teljesíti. Az adózó külön nyilatkozik arról, hogy a köztartozásmentes adózói adatbázis közzétételét megelőző hónap utolsó napjáig esedékes bevallási és befizetési kötelezettségének maradéktalanul eleget tesz vagy eleget tett. A kérelem teljesítésének a köztartozásmentes adózói adatbázisba történő felvétel minősül.

Ha az adózó a kérelem benyújtása hónapjának utolsó napján a köztartozásmentes adózói adatbázisba történő felvételhez előírt valamely feltételnek nem felel meg, az állami adó- és vámhatóság az adózót tíz napos határidő tűzésével hiánypótlásra hívja fel, melynek eredményétől függően az alábbi döntéseket hozza:

1. A határidő eredménytelen elteltét követően a kérelmet elutasító határozatot hoz. A határozat elleni jogorvoslatra a nyilvántartásba vételi eljárással kapcsolatos jogorvoslati szabályok irányadók, azzal, hogy a fellebbezés iránti kérelmet az elsőfokú határozat kézhezvételétől számított nyolc napon belül kell előterjeszteni, illetve azt az állami adó- és vámhatóság nyolc napon belül bírálja el.
2. Amennyiben az adózó a kitűzött határidőn belül a hiánypótlási felhívásban megjelölt feltételeknek eleget tesz, az állami adó- és vámhatóság az adózót a feltételek teljesítésének hónapját követő hónap tizedik napjáig a köztartozásmentes adózói adatbázisba felveszi.

**Az állami adó- és vámhatóság a köztartozásmentes adózói adatbázis adatait minden hónap tizedik napján frissíti.**

Ha a köztartozásmentes adózói adatbázisba történő felvételt követően az adózó a feltételek bármelyikének nem felel meg, az állami adó- és vámhatóság az adózót a köztartozásmentes adózói adatbázisból törli, amelyről az adózót értesíti. A törléssel kapcsolatos észrevétel az értesítés kézhezvételétől számított nyolc napon belül terjeszthető elő. Az észrevételben foglaltakat az állami adó- és vámhatóság nyolc napon belül kivizsgálja. Ha az adózó az észrevételben foglaltak alapján a köztartozásmentes adózói adatbázisba történő felvétel feltételeinek megfelel, az állami adó- és vámhatóság a köztartozásmentes adózói adatbázisba felveszi. Ha az adózó a felvétel feltételeinek nem felel meg, vagy észrevétele elkésett, az állami adó- és vámhatóság elutasító határozatot hoz. A köztartozásmentes adózói adatbázisba történő felvétel a kérelem ismételt benyújtásával kérhető.

Az **Njtv**. 107. § (3) bekezdés utolsó mondata szerint

*„Amennyiben az állami adóhatóság az adatbázisba történő felvételt követően megállapítja, hogy a nemzetiségi önkormányzati képviselő az adatbázisba történő felvétel feltételeinek nem felel meg, az adatbázisból törli, amelyről írásban értesíti a képviselő-testületet, közgyűlést és a fővárosi vagy vármegyei kormányhivatalt.”*

Az **Art.** 220. § (1)-(2) bekezdése alapján fenti kötelezettség megszegése miatt a természetes személy adózó (nemzetiségi önkormányzati képviselő) kettőszázezer forintig terjedő mulasztási bírsággal sújtható. A kötelezettség megszegésének minősül a kötelezettség hibás, hiányos, valótlan adattartalommal történő, vagy késedelmes teljesítése, illetve teljesítésének elmulasztása.

1. **Az adatbázisba történő felvétel megtörténtének igazolása**

Az **Njtv.** már idézett rendelkezése szerint (107. § (3) bekezdés) igazolni köteles az adatbázisba történt felvételét.

A **Korm. rendelet** 24. § (3)-(4) bekezdése határozza meg, mikor tekinthető az adóigazolás benyújtására vonatkozó kötelezettség teljesítettnek:

1. Ha jogszabály adóigazolás benyújtását írja elő, e kötelezettség teljesítettnek minősül, ha az állami adó- és vámhatóság az adózót az adóigazolás benyújtását előíró jogszabályban meghatározott határidő utolsó napján vagy határnapon, egyéb esetekben a kérelem benyújtásakor a köztartozásmentes adózói adatbázisban nyilvántartja.
2. A köztartozásmentes adózói minőségről szóló igazolás tartalmazza az igazolás kiadásának napján vagy az igazolás kiadása iránti kérelemben megjelölt napon az Art. 260. § a)-g) pontjában előírt feltételeknek való megfelelést. A kiadott igazolás adóigazolásnak minősül.

**Az állammal szemben fennálló köztartozás fennállása** a **Njtv**. 107. § (1) bekezdés a) pontja értelmében **a képviselői megbízatás méltatlanság címén történő megszüntetését vonja maga után** az alábbi esetben:

*„****Méltatlanság miatt a nemzetiségi önkormányzat képviselő-testülete****, közgyűlése* ***megszünteti annak az önkormányzati képviselőnek a megbízatását, akinek az állammal szemben*** *– a lehetséges jogorvoslati eljárások kimerítését követően –* ***köztartozása áll fenn, és azt az erről szóló értesítés kézhezvételétől számított hatvan napon belül*** *– részletfizetés vagy fizetési halasztás esetén az ezt engedélyező határozat rendelkezéseinek megfelelően –* ***nem rendezi****.”*

**A képviselő köteles** ennek beálltától számított **három napon belül tájékoztatni a képviselő-testületet,** közgyűlést, **az illetékes választási bizottságot** és a fővárosi **és vármegyei kormányhivatalt** (**Njtv**. 107. § (2) bekezdés).

A **méltatlanság megállapításával a nemzetiségi önkormányzati képviselő megbízatása** (beleértve az elnök megbízatását) **megszűnik** (**Njtv**. 102. § (1) bekezdés e) pontja, 108. § (1) bekezdés f) pontja).

**A képviselői megbízatás megszűnését (az elnöki megbízatás megszűnését) a képviselő-testület határozatban állapítja meg**, a határozatát a döntéshozatalt követő munkanapon megküldi az érintett képviselőnek (elnöki megbízatás megszűnése esetén az elnöknek), a választási bizottságnak és a fővárosi és vármegyei kormányhivatalnak (**Njtv**. 102. § (2) bekezdés és 108. § (2) bekezdés).

1. **Vagyonnyilatkozat-tételi kötelezettség teljesítése**

Az **Njtv**. 103. § (1) bekezdése értelmében:

*„A* ***nemzetiségi önkormányzati képviselő a megválasztásától számított harminc napon belül, majd ezt követően minden év január 31-ig […] vagyonnyilatkozatot köteles tenni****. A képviselő saját vagyonnyilatkozatához* ***csatolni köteles a vele közös háztartásban élő házastársának vagy élettársának, valamint gyermekének*** *az e törvény melléklete szerinti* ***vagyonnyilatkozatát****.”*

Az **Njtv.** 103. § (2) bekezdése arról rendelkezik, hogy

*„A* ***vagyonnyilatkozat tételének elmulasztása esetén*** *– annak benyújtásáig – a* ***képviselő nem gyakorolhatja képviselői jogait****, és nem részesülhet tiszteletdíjban, természetbeni juttatásban, költségtérítésben.* ***Amennyiben a képviselő kilencven napon belül nem tesz eleget vagyonnyilatkozat-tételi kötelezettségének****, nemzetiségi önkormányzati* ***képviselői megbízatása megszűnik****.”*

**A képviselői megbízatás megszűnését (az elnöki megbízatás megszűnését) a képviselő-testület határozatban állapítja meg**, a határozatát a döntéshozatalt követő munkanapon megküldi az érintett képviselőnek (elnöki megbízatás megszűnése esetén az elnöknek), a választási bizottságnak és a fővárosi és vármegyei kormányhivatalnak (**Njtv**. 102. § (2) bekezdés és 108. § (2) bekezdés).

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Szekszárd, 2024. október 8.**

**dr. Zsikó-Gál Klaudia**

**jegyző**

**Határozati javaslat**

**A Szekszárdi Roma Nemzetiségi Önkormányzata Képviselő-testületének**

**…/2024. (…..) határozata**

**az összeférhetetlenségi és méltatlansági szabályokról, a köztartozásmentes adatbázisba való bejelentkezési kötelezettségről, valamint a vagyonnyilatkozat-tételi kötelezettségről szóló tájékoztatásról**

A Szekszárdi Roma Nemzetiségi Önkormányzat Képviselő-testülete a nemzetiségek jogairól szóló 2011. évi CLXXIX. törvényben meghatározott összeférhetetlenségi és méltatlansági szabályokról, a köztartozásmentes adatbázisba való bejelentkezési kötelezettségről, valamint a vagyonnyilatkozat-tételi kötelezettség teljesítéséről szóló tájékoztatást tudomásul veszi.

**Határidő: döntéshozatal napja**

**Felelős: dr. Zsikó-Gál Klaudia jegyző**

1. A 2019. évi LXXXI. törvény 43. § b) pontja hatályon kívül helyezte. [↑](#footnote-ref-1)