**ELŐTERJESZTÉS SORSZÁMA: 15.**

**MELLÉKLET: -**

**TÁRGY: Vagyonnyilatkozatok ellenőrzése**

**E L Ő T E R J E S Z T É S**

**a Szekszárdi Roma Nemzetiségi Önkormányzat Képviselő-testülete**

**ALAKULÓ ÜLÉSÉRE**

|  |  |
| --- | --- |
| **ELŐTERJESZTŐ:** | **dr. Holczer Mónika igazgatóságvezető** |
| **AZ ELŐTERJESZTÉST KÉSZÍTETTE:** | **dr. Hoffmann Adél osztályvezető** |

|  |  |
| --- | --- |
|  |  |

|  |  |  |
| --- | --- | --- |
| **TÖRVÉNYESSÉGI VÉLEMÉNYEZÉSRE BEMUTATVA:** | | |
|  |  | **dr. Holczer Mónika igazgatóságvezető** |
| **Terjedelem: 1 + 2 oldal** |  | |

**Egyszerű többség**

**Tisztelt Képviselő-testület!**

A nemzetiségek jogairól szóló 2011. évi CLXXIX. törvény (a továbbiakban: **Njtv**.) 103. § (1) bekezdése értelmében:

*„A* ***nemzetiségi önkormányzati képviselő a megválasztásától számított harminc napon belül, majd ezt követően minden év január 31-ig […] vagyonnyilatkozatot köteles tenni****. A képviselő saját vagyonnyilatkozatához* ***csatolni köteles a vele közös háztartásban élő házastársának vagy élettársának, valamint gyermekének*** *az e törvény melléklete szerinti* ***vagyonnyilatkozatát****.”*

Az **Njtv.** 103. § (2) bekezdése arról rendelkezik, hogy

*„A* ***vagyonnyilatkozat tételének elmulasztása esetén*** *– annak benyújtásáig – a* ***képviselő nem gyakorolhatja képviselői jogait****, és nem részesülhet tiszteletdíjban, természetbeni juttatásban, költségtérítésben.* ***Amennyiben a képviselő kilencven napon belül nem tesz eleget vagyonnyilatkozat-tételi kötelezettségének****, nemzetiségi önkormányzati* ***képviselői megbízatása megszűnik****.”*

Az **Njtv.** 103. § (3) bekezdése az alábbiakat határozza meg:

*„****A vagyonnyilatkozatot a helyi nemzetiségi önkormányzatok esetén a jegyző****, az országos nemzetiségi önkormányzatok esetén a szervezeti és működési szabályzatban erre kijelölt bizottság vagy legalább két képviselő* ***tartja nyilván****. A vagyonnyilatkozat* ***ellenőrzését a szervezeti és működési szabályzatban erre kijelölt bizottság vagy legalább két képviselő önállóan végzi.*** *A kijelölt képviselő vagyonnyilatkozatát a másik kijelölt képviselő ellenőrzi. […] A* ***képviselő vagyonnyilatkozata*** *– az ellenőrzéshez szolgáltatott azonosító adatok kivételével –* ***nyilvános****. A képviselő* ***hozzátartozójának vagyonnyilatkozata nem nyilvános, abba csak az ellenőrzést végzők tekinthetnek be*** *az ellenőrzés céljából.”*

A Szekszárdi Roma Nemzetiségi Önkormányzat Szervezeti és Működési Szabályzatának 3. § (3) bekezdése alapján

*„A nemzetiségi önkormányzat bizottságot nem hoz létre. A képviselő-testület a* ***vagyonnyilatkozatok nyilvántartására és ellenőrzésére két képviselőt jelöl ki****.”*

Fentiek alapján kérem a Tisztelt Képviselő-testületet, hogy szíveskedjen erre vonatkozóan a személyi döntést meghozni.

**Szekszárd, 2024. október 8.**

**dr. Holczer Mónika**

**igazgatóságvezető**

**Határozati javaslat**

**A Szekszárdi Roma Nemzetiségi Önkormányzat Képviselő-testületének**

**…./2024. (X. ...) határozata**

**a vagyonnyilatkozatok ellenőrzéséről**

A Szekszárdi Roma Nemzetiségi Önkormányzat Képviselő-testülete a nemzetiségek jogairól szóló 2011. évi CLXXIX. törvény 103. § (3) bekezdése alapján a vagyonnyilatkozatok ellenőrzésére

………………………………………….

………………………………………….

képviselőket jelöli ki.

**Határidő: döntéshozatal napja.**

**Felelős: dr. Holczer Mónika igazgatóságvezető**